7. ข้อพิพาททางกฎหมาย

7.1 กรณีข้อพิพาททางกฎหมายของบริษัทแอดวานซ์ อินโฟร์ เซอร์วิส จำกัด (มหาชน)

บริษัท ทีโอที จำกัด (มหาชน) ได้เสนอข้อพิพาทต่อ สำนักระงับข้อพิพาท สถาบันอนุญาโตตุลาการ
หมายเลขดำที่ 9/2551 เมื่อวันที่ 22 มกราคม 2551 เพื่อเรียกร้องให้บริษัทฯ
ชำระค่าผลประโยชน์ตอบแทนเพิ่มจำนวน 31,462.51 ล้านบาท พร้อมดอกเบี้ยในอัตราร้อยละ
1.25 ต่อเดือนของเงินดังกล่าว นับตั้งแต่วันที่ 10 มกราคม 2550
อันเป็นวันผิดนัดจนกว่าจะชำระเสร็จสิ้น
ซึ่งจำนวนเงินส่วนแบ่งรายได้ดังกล่าวเป็นจำนวนเดียวกันกับภาษีสรรพสามิตที่ บริษัทฯ
ได้นำส่งไปแล้ว ตามมติคณะรัฐมนตรีวันที่ 11 กุมภาพันธ์ 2546
ขณะนี้ข้อพิพาทดังกล่าวอยู่ในขั้นตอนที่บริษัทฯเตรียมยื่นคำให้การคัดค้านภายใต้กระบวนการทางอนุญาโตตุลาการ

แต่อย่างไรก็ตาม
ผู้บริหารของบริษัทเชื่อว่าคำวินิจฉัยชี้ขาดของคณะอนุญาโตตุลาการเกี่ยวกับข้อพิพาทดังกล่าวน่าจะเป็นไปในทางที่เป็นผลดีกับบริษัทฯ
เนื่องจากบริษัท ทีโอที จำกัด (มหาชน)ได้เคยมีหนังสือตอบยืนยันว่าบริษัทฯ
ได้ปฏิบัติถูกต้องตามมติคณะรัฐมนตรี แล้ว
โดยบริษัทฯมีภาระเท่าเดิมตามอัตราร้อยละที่กำหนดไว้ในสัญญา
และเป็นการปฏิบัติที่เหมือนกันทั้งอุตสาหกรรมโทรศัพท์เคลื่อนที่ ซึ่งไม่น่าจะมีผลกระทบใด ๆ
ต่อข้อสัญญา และฐานะการเงินของ

บริษัทฯ และกรณีเช่นเดียวกันนี้ บริษัท กสท โทรคมนาคม จำกัด (มหาชน)
ก็ได้ดำเนินการเสนอข้อพิพาทเพื่อเรียกร้องให้คู่สัญญาผู้ให้บริการโทรศัพท์เคลื่อนที่ชำระค่าผลประโยชน์ตอบแทนเพิ่มเติมเช่นเดียวกันกับ
บริษัท ทีโอที จำกัด (มหาชน)

(2) บริษัท กสท โทรคมนาคม จำกัด (มหาชน) ได้ยื่นฟ้อง บริษัทฯ เป็นจำเลยที่ 1 และ บริษัท
เอไอเอ็น โกลบอลคอม จำกัด (“AIN”) บริษัทย่อย เป็นจำเลยที่ 2
ต่อศาลแพ่งเป็นคดีหมายเลขดำที่ 1245/2551 เมื่อวันที่ 7 มีนาคม 2551 เพื่อเรียกร้องให้ บริษัทฯ
และ AIN ร่วมกันชดใช้ค่าเสียหายแก่ บริษัท กสท โทรคมนาคม จำกัด (มหาชน) จำนวน
129,784,456.20 บาท ซึ่ง บริษัท กสท โทรคมนาคม จำกัด (มหาชน)
อ้างว่าความเสียหายดังกล่าวเกิดจากกรณีที่ บริษัทฯร่วม กับ AIN
เปลี่ยนแปลงการส่งทราฟฟิคของการให้บริการโทรศัพท์ทางไกลระหว่างประเทศผ่านเครื่องหมาย +
จากเดิมที่เป็น 001 ของ บริษัท กสท โทรคมนาคม จำกัด (มหาชน) มาเป็น 005 ของ AIN
ในช่วงเวลาทดลองใช้บริการเมื่อประมาณต้นเดือนมีนาคม 2550
ทำให้ผู้ใช้บริการเข้าใจว่าการกดเครื่องหมาย + คือการกดรหัส 001

ทั้งนี้ บริษัทฯ ต้องทำการต่อสู้ตามขั้นตอนทางศาล โดยเครื่องหมาย +
เป็นเครื่องหมายสากลไม่มีผู้ใดสามารถครอบครองได้ จึงมิใช่เครื่องหมายโทรคมนาคมที่ บริษัท กสท
โทรคมนาคม จำกัด (มหาชน)เป็นเจ้าของ หรือ มีสิทธิใช้แต่เพียงผู้เดียวได้ตามกฎหมาย
การกำหนดเครื่องหมาย +
จึงเป็นสิทธิของผู้ให้บริการโทรศัพท์เคลื่อนที่แต่ละรายที่จะกำหนดให้เครื่องหมาย +
ใช้แทนรหัสเรียกของผู้ให้บริการโทรศัพท์ทางไกลระหว่างประเทศรายใด บริษัทฯ
จึงมิได้กระทำละเมิด และทำให้บริษัท กสท โทรคมนาคม จำกัด (มหาชน) เสียหายแต่อย่างใด
ขณะนี้คดีดังกล่าวอยู่ในขั้นตอนที่บริษัทฯ และ AIN เตรียมยื่นคำให้การตามกฎหมายต่อไป

7.2 กรณีข้อพิพาททางกฎหมายของบริษัท ดิจิตอล โฟน จำกัด (“DPC”) ซึ่งเป็นบริษัทย่อย

(1) DPC มีข้อพิพาทกรณี บริษัท โทเทิ่ล แอ็คเซ็ส คอมมูนิเคชั่น จำกัด (มหาชน)
เสนอข้อพิพาทต่อสำนักระงับข้อพิพาท สถาบันอนุญาโตตุลาการเป็นข้อพิพาทหมายเลขดำที่ 36/2546
วันที่ 30 มิถุนายน 2546 และ 62/2546 วันที่ 28 ตุลาคม 2546 และข้อพิพาทหมายเลขดำเลขที่
55/2549 วันที่ 5 กรกฎาคม 2549 เพื่อเรียกร้องให้ DPC ชำระเงินเป็นเงินจำนวน 699.77
ล้านบาท พร้อมดอกเบี้ยในอัตราร้อยละ 9.50 ต่อปี จากต้นเงินจำนวน 653.34 ล้านบาท
นับจากวันเสนอข้อพิพาทจนกว่าจะชำระเสร็จ และให้ชำระเงินจำนวน 720.63 ล้านบาท
พร้อมดอกเบี้ยในอัตราร้อยละ 9.50 ต่อปี จากต้นเงินจำนวน 715.41 ล้านบาท
นับจากวันเสนอข้อพิพาทจนกว่าจะชำระเสร็จ และ ให้ชำระเงินจำนวน 3,766.91 ล้านบาท
พร้อมดอกเบี้ยในอัตราร้อยละ 9.50 ต่อปี จากต้นเงินจำนวน 3,370.11 ล้านบาท
นับจากวันเสนอข้อพิพาทจนกว่าจะชำระเสร็จ ตามลำดับ อันเกิดจากมูลหนี้ตามสัญญา Agreement
to Unwind the Service Provider Agreement ฉบับลงวันที่ 7 มกราคม 2540
(“Unwind”) ซึ่ง DPC ได้ยื่นคำคัดค้านข้อเรียกร้องทั้งสามกรณีดังกล่าวแล้ว
ปัจจุบันอยู่ในระหว่างการพิจารณาข้อพิพาทของคณะอนุญาโตตุลาการ

DPC ได้บันทึกเงินต้นและดอกเบี้ยตามสัญญาไว้ในงบการเงินแล้วทั้งจำนวน
(โดยใช้วิธีอัตราดอกเบี้ยที่แท้จริง ) ซึ่งมีจำนวนทั้งสิ้น 4,739 ล้านบาท
(แต่ไม่รวมดอกเบี้ยจากการผิดนัดชำระ) ทั้งนี้ผู้บริหารของ
DPCเชื่อว่าผลการพิจารณาของคณะอนุญาโตตุลาการจะไม่ทำให้มีผลกระทบเชิงลบอย่างมีสาระสำคัญต่อฐานะทางการเงินของบริษัทฯ

(2) บริษัท กสท โทรคมนาคม จำกัด (มหาชน) ได้เสนอข้อพิพาทต่อสถาบันอนุญาโตตุลาการ
หมายเลขดำที่ 99/2549 วันที่ 13 ตุลาคม 2549 เพื่อเรียกร้องให้ DPC
ชำระเงินค่าธรรมเนียมเลขหมายจำนวน 17.98 ล้านบาท พร้อมเบี้ยปรับในอัตราร้อยละ 1.25
ต่อเดือน นับถัดจากวันเสนอข้อพิพาทเป็นต้นไป จนกว่าชำระเสร็จ
และให้ชำระเงินค่าธรรมเนียมเลขหมายที่ กสท จะชำระให้แก่ กทช. ต่อไป

ขณะนี้ DPC ได้ชำระค่าธรรมเนียมเลขหมายจำนวนดังกล่าวเป็นที่เรียบร้อยแล้ว
คงเหลือเพียงเบี้ยปรับคงค้างอยู่ ซึ่งคำนวณถึงวันที่ 29 กุมภาพันธ์ 2551 เป็นเงินทั้งสิ้น
3,504,340 บาท ซึ่งจะได้มีการตกลงประนีประนอมยอมความกันต่อไป

(3) นอกจากนี้ กสท. ได้เสนอข้อพิพาทต่อสำนักระงับข้อพิพาท สถาบันอนุญาโตตุลาการ
หมายเลขดำที่ 3/2551 เมื่อวันที่ 9 มกราคม 2551 เพื่อเรียกร้องให้ DPC
ชำระค่าผลประโยชน์ตอบแทนเพิ่มอีกจำนวน 2,449.09 ล้านบาท
พร้อมเรียกเบี้ยปรับในอัตราร้อยละ 1.25 ต่อเดือนของจำนวนเงินที่ค้างชำระในแต่ละปี
นับจากวันผิดนัดจนกว่าจะชำระหนี้เสร็จสิ้น ซึ่งคำนวณถึง ณ เดือนธันวาคม 2550
คิดเป็นเบี้ยปรับทั้งสิ้น 1,500.06 ล้านบาท รวมเป็นเงิน ทั้งหมด 3,949.15 ล้านบาท
ซึ่งจำนวนเงินส่วนแบ่งรายได้ดังกล่าวเป็นจำนวนเดียวกันกับภาษีสรรพสามิตที่ DPC ได้นำส่งตั้งแต่
28 มกราคม 2546 ถึง 26 กุมภาพันธ์ 2550 และ DPC
ได้นำมาหักออกจากส่วนแบ่งรายได้ตามมติคณะรัฐมนตรีเมื่อวันที่ 11 กุมภาพันธ์ 2546
ขณะนี้ข้อพิพาทดังกล่าว DPC
ได้ยื่นคำให้การคัดค้านภายใต้กระบวนการทางอนุญาโตตุลาการเป็นที่เรียบร้อยแล้ว

แต่อย่างไรก็ตาม ผู้บริหารของ DPC
เชื่อว่าคำวินิจฉัยชี้ขาดของคณะอนุญาโตตุลาการเกี่ยวกับข้อพิพาทดังกล่าวน่าจะเป็นไปในทางที่เป็นผลดีกับบริษัทฯ
เนื่องจาก กสท. ไม่เคยโต้แย้ง หรือคัดค้านว่า DPC ชำระผลประโยชน์ตอบแทนไม่ถูกต้อง และ
DPC ก็ได้ปฏิบัติตามมติคณะรัฐมนตรีถูกต้องครบถ้วนแล้ว
และเป็นการปฏิบัติที่เหมือนกันทั้งอุตสาหกรรมโทรศัพท์เคลื่อนที่
ดังนั้นคำวินิจฉัยชี้ขาดของคณอนุญาโตตุลาการ ไม่น่าจะมีผลกระทบใด ๆ
ต่อฐานะทางการเงินของบริษัทฯ